**Bestyrelsesmøde i Musik & Ungdom**

**Dato** Onsdag d. 9. oktober 2024 kl. 17.00-19.00

**Sted** Mødelokale, Musik & Ungdom, Farvergade 27A, 2. sal. 1463 København K samt online via Zoom

**Deltagere** Charlotte Taima Vigsnæs, Mette Holtenbang, Michael Christensen, Nina Ulf Jørgensen, Solvej Greve Pedersen (Zoom), Johannes Røigaard Hvidemose, Sabrina Stender Solis, Sia Maria Storm (referent), Thomas Larsen Späth (Zoom)

**Afbud** Kenneth Horsbrugh

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Referat**

1. **Godkendelse af referat og dagsorden (bilag 1)**

Referat og dagsorden godkendes uden kommentarer.

Kort orientering fra Sabrina om, at Kenneth desværre har valgt at trække sig fra bestyrelsen grundet personlige årsager.

1. **Gennemgang samt vedtagelse af strategi 2024-2026 (bilag 2)**  
   Strategien har været længe undervejs grundet skifte af sekretariatsledere i de seneste år. I forbindelse med sin opstart har ny sekretariatsleder, Sia, gennemlæst udkastet til strategien og fremlægger nogle betragtninger over for bestyrelsen. Det besluttes, at disse betragtninger udsendes til bestyrelsen inden endelig vedtagelse på næste bestyrelsesmøde, så det sikres, at M&U’s ledelse kan leve op til samt folde strategiens visioner og målsætninger ud på forsvarlig og bæredygtig vis.

I udkastet til strategien har der desuden været lagt op til at ændre M&U’s tagline fra ”*Vi gør en forskel gennem musik*” til ”*Med musikken gør vi idéer til virkelighed*” og det diskuteres om den oprindelige tagline ikke både lyder og står stærkere i sit udtryk. På baggrund af denne diskussion besluttes det at bevare den oprindelige tagline og evt. at genbesøge snakken på et senere tidspunkt.

Grundet det forestående årsskifte besluttes det endvidere, at strategien skal være gældende for 2025-2027.

1. **Nyt fra sekretariatet**
2. *Præsentation af ny sekretariatsleder*

Kort introduktion og status fra Sia, som bruger den første tid på at danne sig et overblik over organisationen, projekterne og arbejdsgangene. Det er en svær opstart, når man er ene person i organisationen, men Sia oplever stor støtte fra både Sabrina og Christina, som smidiggør processen.

For nuværende er Sia desuden i gang med at mødes med projektlederne for at etablere relationer og lære projekterne at kende og der er desuden et mål om at besøge projekterne, når de afvikles. Derudover er der fokus på kvalitetssikring af projekter og administration samt udvikling af organisationen - og ikke mindst et ønske om på sigt at øge fokus på medlemmer og samarbejdspartnere.

Kommunikation nedprioriteres pt. grundet tidspres, men øget fokus ønskes for at sikre kontinuerlig synlighed og vækst. På baggrund af dette fremsætter Sia et ønske om ansættelse af en studentermedhjælper, der bl.a. kan understøtte aktiviteterne på sociale medier samt opsøge og fange de gode historier og det besluttes at genbesøge snakken såfremt, der kan findes midler til det i 2025.

En daglig medieovervågning via DUF er blevet opsat, som sekretariatet samt forperson og næstforpersoner fra bestyrelsen modtager, hvilket sikrer, at M&U altid er opdaterede på vores aktiviteter og synlighed i medierne.

Sekretariatet har modtaget et tilskud til konsulentvirksomhed og medarbejderuddannelse på 30.723,35 fra Kulturministeriet, som søges årligt grundet vores folkeoplysende virke.

1. *Projektstatus*

Kort gennemgang af nedenstående projekter v/Sia.

* + **Vesterlund, Ethno Danmark + Ethno Kids**

Begge projekter er afviklet med succes og regnskaberne afsluttes snart.

* + **Orkesterfestivalen og KorProjekt**

Orkesterfestivalen løber af stablen d. 30. marts 2025 i Musikhuset Aarhus og årets tema er trombonen.

Korprojekt har afsluttende koncert d. 4. maj 2025 i Tivoli og på Nationalmuseet og temaet er 80-året for Danmarks befrielse.

* + **Børneblæserne**

Projektet udskydes endnu en gang grundet udfordringer med rekruttering af børn. Piloten er nu sat til at slutte sommer 2025 og interventionen starter i efteråret 2025 og slutter sommer 2027. Anmodning/orientering herom skal skrives til fonde og Sia har desuden haft et møde med Berit omkring strategi for rekruttering og den videre proces.

* + **New Music Days og M&U Asylorkestre**

NMD afholdes d. 13 + 16-17. november 2024 på Københavns Musikskole samt i januar 2025 på Horsens Musik og Balletskole, hvor projektet afvikles som talentforløb i samarbejde med Kulturskolen Hedensted.

Asylorkestre afholdt koncert d. 11. oktober på Asylcenter Jelling i samspil med Nødhjælpsorkestret og Kulturskolen Vejle. De sidste to koncerter planlægges som julekoncerter.

* + **Nye projekter: Musikmissionen og Kultursnedkeriet**

Musikmission ønsker at fremme talentudvikling ved at bygge bro imellem musikskolen og ungdomsskolen og består af både workshops og en sommercamp. Projektet er med den i samlede ansøgning til Statens Kunstfond. Bestyrelsen kommer med et indspark ift. at sikre, at datoen for sommercampen tager højde for øvrige projekter og tilbud i ferieperioden.

Kultursnedkeriets formål er at ændre strukturen og undervisningsrammerne på musik- og kulturskoler og give de unge mulighed for selv at skabe projekter og undervisningsforløb i en kultur, der stadig bærer præg af mesterlærerkonceptet. Projektet har netop fundet den sidste partner og kan derfor igangsættes.

* + **Verdens Bedste Instrument (bilag 3)**

Undervisningsmaterialet er blevet færdigt og en videre plan herfor diskuteres under punkt 4.

1. *Status på fondsansøgninger til Statens Kunstfond og Augustinus Fonden*

Samlet M&U-ansøgning på B&U-området er indsendt til begge fonde.

Augustinus Fonden søges i alt om 385.000 kr.

*Ethno Denmark (40.000), Ethno Kids (30.000), KorProjekt (50.000), New Music Days (50.000), Orkesterfestivalen (75.000), Vesterlund Musikkursus (75.000), Tónlek (65.000)*

Statens Kunstfond søges i alt om 330.000 kr.

*KorProjekt (50.000), Orkesterfestivalen (100.000), New Music Days (50.000), Asylorkestre (40.000), Ethno Kids (40.000), Musikmissionen (50.000)*

Endvidere er følgende selvstændige ansøgninger indsendt:

Statens Kunstfond B&U - Tónlek (80.000)

Statens Kunstfond Amatørmusik - Ethno (60.000) Vesterlund (300.000)

1. **Kommunikation vedr. Verdens Bedste Instrument (bilag 3)**

Undervisningsmaterialet er færdigt og er nu sendt til godkendelse hos Jon Bonde Eriksen inden det kan offentliggøres. Bestyrelsen diskuterer hvordan materialet bedst kan få et organisk efterliv og erfaringen er, at en tidligere onlinekampagne nåede bredt ud. Det besluttes, at materialet skal lægges både på VBI’s egen hjemmeside samt M&U’s og at der evt. skal køres en kampagne på Facebook og øvrige medier. Materialet lægges desuden på Levende Musik i Skolens hjemmeside.

Levende Musik i Skolen har finansieret undervisningsmaterialet og M&U har modtaget 20.000 kr. fra Statens Kunstfond til annoncering af materialet i 2024.

1. **Indledende dialog om M&U-projekthåndbog (bilag 4)**

Det er blevet tid til at genbesøge og opdatere projekthåndbogen og bl.a. definere ejerskab af projekter, kommunikation og markedsføring. Thomas pointerer blandt andet, at det er vigtigt at afklare og nedfælde hvad der ligger i det, når M&U er projektejer - ikke mindst fra et juridisk perspektiv. Sabrina bringer desuden ejerskab af data og konti på sociale medier på banen som et opmærksomhedspunkt.

Det aftales, at forretningsudvalget gennemgår projekthåndbogen og kommer med indspark til den nuværende version til næste bestyrelsesmøde.

1. **Dialog om nyt M&U-signaturprojekt**Bestyrelsen diskuterer hvordan et M&U-signaturprojekt kunne se ud i 2025 og det kommende projekt Musikmissionen bliver blandt andet fremhævet som et godt bud, da det favner bredt og desuden har aktiviteter i ferieperioderne, hvor musikskolerne normalt er svage i deres undervisningstilbud.

Nina pointerer desuden, at M&U ikke skal udvikle nye projekter, som der ikke er et reelt behov for samt vigtigheden af at sikre, at Musikmissionens sommercamp ikke afvikles på samme tid som øvrige projekter.

1. **Økonomi - budgetopfølgning (bilag 5)**

Det opdaterede budget gennemgås kort af Sia, som stadig er i gang med at sætte sig ind i og danne sig et overblik over både budgetposter og generel økonomistyring.

Årets fakturering af kontingenter har resulteret i tre udmeldelser fra musikskolerne i henholdsvis Greve, Odense og Struer og på baggrund af disse har bestyrelsen en snak om, at det er vigtigt at tydeliggøre og synliggøre vigtigheden og værdien af et medlemskab hos M&U. Det aftales, at Sabrina og Sia kigger ind i hvordan dette kan formidles på hjemmesiden. De seneste år har medlemstallet været dalende og snakken går på hvilke potentielle medlemmer, som M&U i øvrigt kan tiltrække og efterskoler, ungdomsskoler og bands foreslås. Medlemslisten udsendes til bestyrelsen inden næste møde således, at der kan dannes et overblik og initiativer iværksættes.

Det aftales desuden, at der fremover skal være fokus på projekternes økonomiske bidrag til M&U’s administration således, at det bliver mere realistisk og tidssvarende.

1. **Nyt fra repræsentationer**
2. *JMI enCORE v/Michael*

enCORE i juni, Budapest. 15 deltagere (9 solister, 1 kvartet og 1 duo) fra 10 forskellige lande. God instrumentspredning + vokal. Fra Danmark deltog Tanel-Eiko Novikov, marimbastuderende på DKDM. Stor succes.

1. *Orkester Norden v/Michael*

Koncerter blev afholdt i Finland primo august - i år i samarbejde med Saimaa Sinfonietta og ungdomssymfoniorkestret Vivo i bla. Beethoven og Schostakovich 9. symfonier under ledelse af Erkki Lasonpalo. Forventet tilbagevenden til sædvanligt tilskud fra Nordisk Ministerråd i 2025. Herefter overgår ON formodentlig til Island som kommende værtsland. Restance i tilskud fra Finsk Lion´s til FON.

1. *NOMU v/Michael*

Repræsentantskabsmøde i Linköping i september. Blåsmusikfestival med focus på sammenspil for begyndere. Interessant tonsætterseminar med komponist Atli K. Pedersen, Færøerne.

1. *AKKS*

Repræsentantskabsmøde i Odense primo juni. Se evt. https://akks.dk/ moed-akks/repraesentantskabsmode/

1. *Ethno*

Sommer Camp i kulturhuset CulturArte i Glamsbjerg, Fyn medio juli. God deltagelse, atmosfære og fin koncert.

1. *Musikfortællerne (Buster Filmfestival) v/Michael*

3 musikstuderende (violin, klaver og komposition) fra DKDM udvalgt til at optræde med pitches som intro til børnefilmforevisninger på Empire. Pilotprojekt med stor succes.

1. **Eventuelt**
2. *Forslag til julefrokost*

Det besluttes at afholde julefrokost efter næste bestyrelsesmøde d. 27. november 2024 og Sabrina og Sia står på planlægningen heraf. Fremadrettet forsøges det at planlægge bestyrelsens aktiviteter således, at alle medlemmer har mulighed for at deltage.

1. *Øvrigt*

DUF afholder delegeretmøde d. 7. december 2024 og Sia har siden mødet udsendt invitation til bestyrelsen.

**Næste bestyrelsesmøde afholdes d. 27. november 2024 kl. 17.00-19.00.**